**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2023. szeptember 26-i ülésére**

**Javaslat Szombathely Megyei Jogú Város Önkormányzata által fenntartott óvodák 2023. évi őszi szüneti nyitvatartására**

A nemzeti köznevelésről szóló 2011. évi CXC. törvény 83. § (2) bekezdés b) pontja értelmében a fenntartó dönt az óvoda heti és éves nyitvatartási idejének meghatározásáról.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelete 52. § (2) bekezdés 14. pontjában a Kulturális, Oktatási és Civil Bizottság hatáskörébe utalta az óvodák általánostól eltérő nyitva tartásáról szóló döntést.

A 2023/2024. tanév rendjéről szóló 30/2023. (VIII.22.) BM rendelet alapján az őszi tanítási szünet az alábbi időpontban lesz:

* őszi szünet: 2023. október 30. – 2023. november 3. 4 munkanap

A korábbi évek tapasztalatai szerint a szünetek idejére kevés gyermek részére kérnek a szülők óvodai ellátást. Fentiek alapján és a Takarékossági Programban foglaltaknak megfelelően javaslom az iskolai őszi tanítási szünettel megegyezően az önkormányzati fenntartású óvodának 2023. október 30. - november 3. napjáig történő zárva tartását azzal, hogy a Szombathelyi Gazdag Erzsi Óvodában biztosítva lesz az ügyelet.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2023. szeptember „ ”**

**/: Dr. László Győző :/**

**HATÁROZATI JAVASLAT**

**……./2023. (IX.26.) KOCB. számú határozat**

A Kulturális, Oktatási és Civil Bizottság a „Javaslat Szombathely Megyei Jogú Város Önkormányzata által fenntartott óvodák 2023. évi őszi szüneti nyitvartására” című előterjesztést megtárgyalta és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 14. pontjában kapott felhatalmazás alapján egyetért azzal, hogy az iskolai őszi tanítási szünettel megegyezően az önkormányzati fenntartású óvodák 2023. október 30. - november 3. napjáig zárva tartsanak, és ezalatt az ügyeletet a Szombathelyi Gazdag Erzsi Óvoda biztosítsa.

**Felelős:**  Putz Attila, a Kulturális, Oktatási és Civil Bizottság elnöke

Dr. László Győző alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal